เงินบาทแข็งค่าจากแรงขายดอลล์-ตลาดหุ้นบวก
ค่าเงินบาทปิดตลาดเย็นนี้ (25 ส.ค.) ระดับ 35.50 บาท/ดอลลาร์ แข็งค่าจากเปิดตลาดช่วงเช้าที่ระดับ 35.65 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 35.49-35.65 บาท/ดอลลาร์ เนื่องจากมีแรงเทขายดอลลาร์ทำกำไรและการฟื้นตัวของดัชนีตลาดหุ้น
25 ส.ค. 2558

นักบริหารเงิน เปิดเผยถึงค่าเงินบาทปิดตลาดเย็นนี้ (25 ส.ค.) ระดับ 35.50 บาท/ดอลลาร์ แข็งค่าจากเปิดตลาดช่วงเช้าที่ระดับ 35.65 บาท/ดอลลาร์ ระหว่างวันเงินบาทเคลื่อนไหวในกรอบระหว่าง 35.49-35.65 บาท/ดอลลาร์ เนื่องจากมีแรงเทขายดอลลาร์ทำกำไรและการฟื้นตัวของดัชนีตลาดหุ้น
“ปิดตลาดกลับมาแข็งค่าตามแรงเทขายดอลลาร์ทำกำไร วันนี้ค่อนข้างผันผวนมาก” นักบริหารเงินกล่าว ขณะที่ประเมินกรอบการเคลื่อนไหวของเงินบาทวันพรุ่งนี้ไว้ระหว่าง 35.50-35.60 บาท/ดอลลาร์
 
ที่มา: สำนักข่าวอินโฟเควสท์